CELEX: 62010TN0085
Language: et
Date: 2010-02-18 00:00:00
Title: Kohtuasi T-85/10: 18. veebruaril 2010 esitatud hagi — Alfa Acciai versus komisjon

17.4.2010   
            
            
               ET
            
            
               Euroopa Liidu Teataja
            
            
               C 100/66
            
         18. veebruaril 2010 esitatud hagi — Alfa Acciai versus komisjon
   (Kohtuasi T-85/10)
   2010/C 100/97
   Kohtumenetluse keel: itaalia
   
      Pooled
   
   
      Hageja: Alfa Acciai SpA (Brescia, Itaalia) (esindajad: advokaadid D. Fosselard, S. Amoruso, L. Vitolo)
   
      Kostja: Euroopa Komisjon
   
      Hageja nõuded
   
   
               —
            
            
               komisjoni 30. septembri 2009. aasta otsus K(2009) 7492 lõplik (juhtum COMP/37.956 — Sarrusevardad raudbetooni jaoks), mis on uuesti vastu võetud pärast esialgse otsuse tühistamist (otsus), nagu seda on muudetud ja parandatud komisjoni 8. detsembri 2009. aasta otsusega K(2009) 9912 lõplik (täiendus), tühistada selles osas, millega on tuvastatud, et Alfa Acciai S.p.A on rikkunud ESTÜ asutamislepingu artiklit 65 ja millega talle on määratud trahv 7 175 miljonit eurot;
               teise võimalusena:
            
         
               —
            
            
               tühistada otsuse artikkel 2 selles osas, millega hagejale on määratud sanktsioon;
               kolmanda võimalusena:
            
         
               —
            
            
               vähendada trahvisummat;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Väited ja peamised argumendid on samad, mis on esitatud kohtuasjades T-70/10: Feralpi Holding Spa vs. komisjon ja T-83/10: Riva Fire Spa vs. komisjon.
   Hageja väidab eelkõige järgmist.
   Komisjon ei olnud pädev määrama sanktsiooni ESTÜ asutamislepingu artikli 65 rikkumise eest pärast selle kehtivuse kaotamist ja igal juhul ei olnud tal õigust võtta õiguslikuks aluseks määruse (EÜ) nr 1/2003 (1) artikli 7 lõiget 1 ja artikli 23 lõiget 2.
   Haldusmenetluse käigus on rikutud hageja kaitseõigusi, kuna komisjon ei ole esitanud uusi vastuväiteid, vaid piirdus kirja saatmisega, milles teatas kavatsusest otsus uuesti läbi vaadata ja võtta vastu uus otsus. Liikmesriikide arvamust ei ole küsitud, nad ei võtnud isegi osa lõppistungist ning hageja jäeti tegelikult ilma võimalusest esitada oma seisukoht otsuse uuesti läbivaatamise ja uue otsuse tegemise küsimustes.
   On rikutud ESTÜ asutamislepingu artikli 65 lõiget 1, kuna otsuses kirjeldatud faktiliste asjaolude põhjal ei ole tegu ühtse ja püsiva kartellikokkuleppega.
   Hageja käitumisele hinnangu andmisel ja trahvisumma suuruse määramisel on rikutud määruse (EÜ) nr 1/2003 artikli 23 lõike 2 punkti a alusel määratava trahvi arvutamise suuniseid, samuti võrdsuse ja proportsionaalsuse põhimõtteid.
   
      (1)  Nõukogu 16. detsembri 2002. aasta määrus (EÜ) nr 1/2003 asutamislepingu artiklites 81 ja 82 sätestatud konkurentsieeskirjade rakendamise kohta (EÜT L 1, 4.1.2003, lk 1; ELT eriväljaanne 08/02, lk 205).